Lav et referat af nedenstående tekst:

Tekst:
Folketingsvalget kommer - i hvert fald senest til september næste år. Venstres folketingsmedlem Preben Bang Henriksen, der er valgt i Nordjylland, mener dog, at der er tegn på, at et valg er på trapperne. - Jeg synes, hverdagen bliver mere hektisk. Folk forbereder sig endnu mere end normalt og er mere ude omkring sig for at komme i medierne, siger Preben Bang Henriksen (Venstre). - Vi har set, at statsministeren er meget aktiv. Men jeg kan jo så konstatere, at valget blev afgjort i går, for der smuttede nok en fire-fem mandater, da hun viste sig som Brøndby-fan, siger Preben Bang Henriksen. Preben Bang Henriksens nordjyske folketingskollega Bjarne Laustsen fra Socialdemokraterne mener, at Venstre-politikeren overtolker signalerne fra statsministeren. - Valget kommer, når det bliver udskrevet. En valgperiode varer fire år, og blå blok har snakket om valg de sidste to år. De skal passe på ikke at toppe for tidligt, siger Bjarne Laustsen (Socialdemokraterne). Hør de to nordjyske folketingspolitikere debattere om, hvornår folketingsvalget kommer, og hvilke temaer der bliver vigtigst i valgkampen, i videoen over artiklen.

Referat:
Folketingsvalget er på vej, mener den nordjyske folketingspolitiker Preben Bang Henriksen. Tiden må vise, hvornår valget kommer, lyder det fra hans kollega Bjarne Laustsen.